***ГОДИШЕН ДОКЛАД***

***ЗА***

***ДЕЙНОСТТА НА***

***РАЙОНЕН СЪД – КАЗАНЛЪК***

 **Казанлък, януари 2024 година**

Районен съд – Казанлък е един от най-големите необластни районни съдилища в страната. Дейността си по правораздаване Районен съд – Казанлък осъществява на територията на пет общини: общ. Казанлък, общ. Мъглиж, общ. Николаево, общ. Гурково и общ. Павел баня, с общо 63 населени места и население 98 743 човека *(данните за населението са взети от НСИ към 31.12.2021 г.).*

**I. КАДРОВА ОБЕЗПЕЧЕНОСТ И ОРГАНИЗАЦИЯ**

**НА РАБОТАТА НА СЪДА**

През 2023 г. Районен съд – Казанлък разполага по щат със следните длъжности: 11 съдии, в т.ч. Председател и Заместник-Председател, двама държавни съдебни изпълнители, двама съдии по вписванията и 35 съдебни служители.

Държавният съдебен изпълнител Ивайло Енчев бе преместен в Районен съд – Стара Загора, считано от 01.04.2023 г. До заемане на освободената длъжност въз основа на конкурс е назначен Неделчо Станимиров Стоянов (*трудов договор № СД-01-134/28.06.2023 г.),* който встъпи в изпълнение на длъжността си на 06.07.2023 г.

На длъжността „Съдия“ в Районен съд – Казанлък, разкрита с решение на Пленума на ВСС по протокол № 36/15.12.2022 г., след проведен конкурс е назначен Кристиан Атанасов Баджаков *(решение на Съдийската колегия на ВСС по протокол № 21.20.06.2023 г.)*, който встъпи в длъжността си на 30.06.2023 г.

След проведен конкурс на длъжността „Адм. ръководител-Председател“ на Районен съд – Казанлък е назначен съдия Михаил Георгиев Михайлов (*решение на Съдийската колегия на ВСС по протокол № 33/17.10.2023 г.)*, който встъпи в длъжността си на 08.11.2023 г.

На 06.12.2023 г. е изпратено предложение до Съдийската колегия на ВСС за освобождаване на съдия Йовка Пудова (по нейно желание) от длъжността „Зам. Административен ръководител-Зам. Председател” на Районен съд – Казанлък и назначаване на съдия Кети Косева на тази длъжност.

След проведен конкурс са назначени съдебните служители: Радиана Димитрова – съдебен секретар, считано от 06.01.2023 г.; Ивелина Радева – съдебен деловодител СИС, считано от 10.05.2023 г.; Фикрие Ходжева – съдебен деловодител, считано от 01.11.2023 г.; Ивелина Иванова – счетоводител, считано от 01.08.2023 г. и Маргарита Рангелова – системен администратор, считано от 28.08.2023 г.

Със заповед на И.Ф. Председател на съда, във връзка с подадена молба от Румяна Стойкова Червенкова, назначена на длъжност „Съдебен деловодител“ бе променено работното й място от гражданското деловодство в съдебно-изпълнителната служба, и двете с място на работа Районен съд – Казанлък, считано от 11.07.2023 г.

Поради продължителното отсъствие по болест на Румяна Червенкова – съдебен деловодител и Мариана Матанова – съдебен секретар, на срочен трудов договор по чл. 68, ал. 1, т. 3 от КТ (заместване на служител, който отсъства от работа) са назначени съответно Росица Владимирова, считано от 01.11.2023 г. и Милка Никова, считано от 01.08.2023 г.

През 2023 г. бяха прекратени трудовите правоотношения с четирима съдебни служители, поради придобиване право на пенсия за осигурителен стаж и възраст:

- Лилия Лалева – счетоводител, считано от 28.04.2023 г.*,* която остана да работи като счетоводител до заемане на длъжността въз основа на конкурс;

- Донка Георгиева – съдебен деловодител СИС, считано от 10.05.2023 г.;

 - Васко Василев – системен администратор, считано от 28.05.2023 г.*;*

 - Росица Владимирова – съдебен деловодител СИС, считано от 11.07.2023 година.

През отчетния период бе проведено извънредно атестиране на съдия Валентина Тодорова (*решение на Съдийската колегия на ВСС по Протокол № 18/30.05.2023 г.)* и на съдия Михаил Михайлов *(решение на Съдийската колегия на ВСС по Протокол № 25/26.07.2023 г.).*

През месец ноември 2023 г., на основание чл. 158 и следващите от Правилника за администрацията в съдилищата, беше извършена периодична атестация на съдебните служители, като петима от тях бяха стимулирани чрез повишаване в ранг.

През учебната 2022/2023 г. образователната програма „Съдебната власт – информиран избор и гражданско доверие. Отворени съдилища и прокуратури“ бе реализирана от Районен съд – Казанлък съвместно с НУПИД „Академик Дечко Узунов“ гр. Казанлък. От общо 9 съдии в инициативата се включиха 5 от тях: Михаил Михайлов, Тодор Тодоров, Деян Илиев, Кети Косева и Валентина Тодорова. Бяха проведени срещи с учениците, на които магистратите изнесоха лекции и проведоха дискусии по следните теми:

*Съдия М. Михайлов:* Разделение на властите според Конституцията на Република България. Функции на съдебната власт. Структура на съдебната система. Висш съдебен съвет. Представяне на професиите съдия, прокурор, следовател и запознаване със статута на магистратите.

*Съдия Т. Тодоров:* Трафик на хора.

*Съдия Д. Илиев:* Превенция срещу употреба на наркотични вещества. Престъпления, извършвани от наркозависими лица. Децата и компютърните/кибер престъпления. Пътно-транспортни престъпления и нарушения.

*Съдия К. Косева:* Домашното насилие над малолетни и непълнолетни и мерките за защита на правата на жертвите. Сключване на трудов договор и постъпване на работа. Защита на трудовите права.

*Съдия В. Тодорова*: Съдебни процедури с участие на деца и правата на децата в тези процедури, органи, които могат да им предложат подкрепа и защита. Същност и правна уредба на договора. Видове договори. Сключване и изпълнение на договора.

На 27.04.2023 г. продължи традицията в съдебната палата на Районен съд – Казанлък да се провежда „Ден на отворените врати“. Учениците от 10а и 10б класове на НУПИД „Академик Дечко Узунов“ гр. Казанлък, с техните класни ръководители, посетиха съда като завършек на образователната програма „Съдебната власт – информиран избор и гражданско доверие. Отворени съдилища и прокуратури“, която се провежда ежегодно по инициатива на Висшия съдебен съвет.

 Под ръководството на съдия Валентина Тодорова учениците участваха от свое име в симулативен процес, като пресъздадоха съдебно производство по граждански казус.

През 2023 г. продължи обучението на съдиите и съдебните служители.

*Съдиите Кети Косева и Кристиан Баджаков* участваха в обучение на тема „Искове за собственост при твърдения и възражения при грешка или непълнота в кадастралната карта за имоти в урбанизирана територия или извън нея“, „Въпроси по законовия режим на съпружеската имуществена общност“;

*Съдия Деян Илиев и системният администратор Маргарита Рангелова –* в обучението „Използване и администриране на системата V2T“;

*Съдебните служители Мариана Матанова и Велислава Караиванова* – първоначално обучение по ЗЗКИ, а *Елена Стоилова и Иванка Тенева* участваха в обучението „Практически аспекти на дейността на бюрата за съдимост“.

**II. ПРЕДЛОЖЕНИЯ ЗА ПРОМЕНИ В ЩАТА**

През 2023 г. беше направено искане до Комисия „Съдебна администрация“ към Съдийската колегия на Висшия съдебен съвет за увеличаване щатната численост на съда с 1 щ. бр. за длъжността „Съдебен секретар“ и 1 щ. бр. за длъжността „Съдебен деловодител“*.*

С Решение на комисия „Съдебна администрация“ към СК по протокол № 25/27.09.2023 г. искането беше уважено само за 1 щ. бр. съдебен секретар, като до този момент няма произнасяне на Съдийската колегия на ВСС.

През отчетния период беше направено и искане до Комисия „Съдебна администрация“ към Съдийската колегия на Висшия съдебен съвет за увеличаване щатната численост на съда с 3 щ. бр. за длъжността „Съдебен помощник“ и 2 щ. бр. за длъжността „Съдебен деловодител“*.* Искането беше отхвърлено *(Решение на комисия „Съдебна администрация“към СК по протокол № 32/13.12.2023 г.).*

**III. ИЗВЪРШЕНИ ПЛАНОВИ ПРОВЕРКИ ОТ ИНСПЕКТОРАТА КЪМ ВИСШИЯ СЪДЕБЕН СЪВЕТ В РАЙОНЕН СЪД–КАЗАНЛЪК**

През 2023 г. не са извършвани планови проверки на Районен съд – Казанлък.

**IV. ДВИЖЕНИЕ НА ДЕЛАТА**

През 2023 г. в Районен съд – Казанлък са постъпили общо **4607 бр.** дела – със 157 бр. дела повече от предходната година (*За сравнение:* през 2022 г. са постъпили 4450 бр. дела; през 2021 г. – 5 289 бр. дела, през 2020 г. – 4724 бр. дела).

Средното месечно постъпление на 1 съдия по щат, на база 12 месеца е **34,90 бр.** дела. (*За сравнение:* през 2022 г. е 37,08 бр. дела; през 2021 г. – 48,97; през 2020 г. – 43,74 бр. дела).

Свършените дела през отчетния период са **4579 бр.** (*За сравнение:* през 2022 г. са свършени 4490 бр. дела; през 2021 г. – 5493 бр. дела, през 2020 г. – 4529 бр. дела).

През календарната 2023 г. съдиите са работили в намален състав, тъй като Радослава Маждракова – съдия в наказателното отделение и бивш административен ръководител на съда бе повишена в длъжност „Съдия“ в Окръжен съд – Бургас, а Кристиан Баджаков – съдия в гражданското отделение встъпи в длъжност на 30.06.2023 г.

**НАКАЗАТЕЛНИ ДЕЛА**

През 2023 г. са постъпили общо **1539** **бр.** наказателни дела – със 171 бр. повече от предходната година (*За сравнение*: през 2022 г. са постъпили 1368 бр. наказателни дела;през 2021 г. – 1445 бр. наказателни дела;през 2020 г. – 1441 бр. наказателни дела).

Средномесечното постъпление на един съдия от наказателното отделение на база 12 месеца по щат за 2023 г. е **25,65 бр.** дела.

В сравнителния период се наблюдава увеличение на постъпилите дела през посочените години.

Броят на новопостъпилите наказателни дела от общ характер за 2023 г. е **457** – с 97 бр. повече от предходната година (*За сравнение:* през 2022 г. – 360 бр. дела; през 2021 г. – 386 бр. дела; през 2020 г. – 412 бр. дела).

От общия брой новопостъпили НОХД, със споразумение са внесени **249 бр.** дела. Със споразумение по реда на чл. 384 от НПК са приключили **80 бр.** дела. (*За сравнение:* през 2022 г. от общия брой новопостъпили НОХД, със споразумение са внесени 192 бр. дела, като със споразумение по реда на чл. 384 от НПК са приключили 55 бр. дела.; през 2021 г.от общия брой новопостъпили НОХД, със споразумение са внесени 229 бр. дела, като със споразумение по реда на чл. 384 от НПК са приключили 57 бр. дела.; през 2020 г. – 185 бр. дела, като със споразумение по реда на чл. 384 от НПК са приключили 88 бр. дела).

Прекратено е съдебното производство и на Районна прокуратура – Стара Загора са върнати за доразследване през 2023 г. **8 бр.** дела, от които **5 бр.** по НОХД и **3 бр.** по 78а НК. (*За сравнение:* през 2022 г. са върнати за доразследване 3 бр. дела, от които 2 бр. по НОХД и 1 бр. по чл.78а НК; през 2021 г. са върнати за доразследване 5 бр. дела, от които 2 бр. по НОХД и 3 бр. по чл.78а НК; през 2020 г. са върнати за доразследване 10 бр. дела, от които 9 бр. по НОХД и 1 бр. по чл.78а НК), като е видно, че броят на върнатите дела на Районна прокуратура – Стара Загора през 2023 г. се е увеличил в сравнение с предходната година.

За прекратяване на съдебното производство и връщане на делата за допълнително разследване на Районна прокуратура – Стара Загора следва да бъдат обобщени следните причини:

- по-голямата част от делата са върнати за доразследване, поради допуснати съществени нарушения на процесуалните правила, тъй като обвинителния акт или постановлението на РП не отговарят на изискванията на чл. 246, ал. 2 НПК – в обстоятелствената му част не се излагат в пълен обем фактическите обстоятелства, върху които се основава обвинението, като не са посочени елементи от състава на същото – не са били описани всички съставомерни признаци на деянието, констатирани са несъответствия в обстоятелствената и диспозитивната част на обвинителния акт или постановлението;

- друга причина за връщане на делата на РП – Стара Загора е, че са били нарушени правата на обвиняемия или пострадалия в хода на досъдебното производство, като обвиняемия е бил възпрепятстван да научи за какво престъпление е привлечен в това му качество или с други думи да се запознае с всички съставомерни признаци на престъпния състав.

През 2023 г. съдиите от наказателното отделение са разгледали общо **1687** **бр.** дела, от които **1539** **бр.** са постъпили през годината и **148** **бр.** са висящи в началото на периода. *(За сравнение:* през 2022 г. съдиите от наказателното отделение са разгледали общо 1506 бр. дела, от които 1368 бр. са постъпили през годината и 138 бр. са висящи в началото на периода; през 2021 г. съдиите от наказателното отделение са разгледали общо 1658 бр. дела, от които 1445 бр. са постъпили през годината и 213 бр. са висящи в началото на периода).

През отчетния период са 6разгледани **509** **бр.** **НОХД**. Свършени са **447** **бр.** дела или 87,82%. От тях в срок до три месеца са приключили **382** **бр.** дела или 85,46%. За доразследване са върнати **5 бр.** дела, а **8 бр.** са прекратени по други причини. *(За сравнение:* през 2022 г. съдиите от наказателното отделение са разгледали 396 бр. НОХД. Свършени са 344 бр. дела или 86,87%. От тях в срок до три месеца са приключили 286 бр. дела или 83,14%. За доразследване са върнати 2 бр. дела, а 5 бр. са прекратени по други причини; през 2021 г. са разгледали 446 бр. наказателни общ характер дела. Свършени са 410 или 91,93%. От тях в срок до три месеца са приключили 337 дела или 82,20%. За доразследване са върнати 2 бр. дела, а 7 бр. са прекратени по други причини). В края на отчетния период са останали несвършени **62 бр.** НОХД.

От направения сравнителен анализ е видна тенденция за запазване процентното отношение на свършените в тримесечен срок дела.

Новопостъпилите през 2023 г. **НЧХД** са **14** **бр.** (*За сравнение:* новопостъпилите през 2022 г. НЧХД са 11 бр.; през 2021 г. НЧХД – 11 бр.; през 2020 г. – 16 бр.). Разгледани са **19 бр.** и са свършени **15 бр.,** от които в тримесечен срок са **8 бр.** или 53,33%. Прекратени са **11 бр.** НЧХД, а със съдебен акт по същество са приключили **4 бр.** В края на периода са останали несвършени 4 **бр.** дела.

През отчетния период са образувани **56 бр.** дела по **чл. 78а от НК.** Разгледани са **64 бр.** дела (в т.ч. 8 бр. останали несвършени от предходен период) и са свършени **60 бр.,** от които **51 бр.** в тримесечния срок или 85%. За доразследване са върнати **3 бр.** дела. Останали несвършени в края на периода са **4 бр.** дела.

През 2023 г. са постъпили **777 бр. ЧНД,** от които **91 бр. ЧНД – разпити.** Разгледани са общо **808 бр. ЧНД** (в т.ч. 31 бр. висящи в началото на периода). Свършени са общо **790 бр.** (в т.ч. **91 бр. ЧНД – разпити),** всички в срок до 3 месеца, което представлява 100%. Останалите несвършени дела са **18 бр.**

През календарната 2023 г. се забелязва тенденция за увеличаване броя на постъпилите ЧНД, разглеждани от дежурен съдия по дежурство, и в частност на делата, образувани по искане от РП за вземане на МН „Задържане под стража“ или такива по молби за изменението й, което води до допълнителна натовареност на съдиите от наказателното отделение.

През отчетната година в съда са постъпили **235 бр.** административно-наказателен характер дела. Висящи в началото на периода са били 52 бр. дела. Разгледани са **287 бр.** дела и са свършени **209 бр.,** от които в срок до 3 месеца **106 бр.** или 50,72%.

Образувани са **11 бр.** бързи производства. Производствата, проведени по реда на гл. 27 от НПК, са **43 бр.**

През годината няма приключили производства по искане на обвиняемия.

Средномесечното постъпление на 1 съдия от наказателното отделение през 2023 г. **е 32,06 бр.** дела.

Свършени са средномесечно на 1 съдия от наказателното отделение за 2023 г. – **31,69 бр.** дела. (*За сравнение:* през 2021 г. – 25,33 бр. дела; през 2020 г. – 22,72 бр. дела; през 2019 г. – 23,35 бр. дела).

Постъпилите през 2023 г. дела за престъпления против личността са **31 бр.** (*За сравнение:* през 2022 г. – 23 бр.; през 2021 г. – 23 бр. дела; през 2020 г. – 35 бр.).

През годината не са постъпили дела по чл. 159а-159г, чл. 152, ал. 3 и чл. 149-150 от НК.

Образуваните дела за престъпления против собствеността през 2023 г. са **152 бр.** (*За сравнение:* през 2022 г. са 114 бр.; през 2021 г. – 98 бр.; през 2020 г. – 116 бр. дела).

Делата, постъпили в Районен съд – Казанлък за престъпления против стопанството през 2023 г. са **11 бр.** (*За сравнение:* през 2022 г. са 6 бр.; през 2021 г. – 15 бр.; през 2020 г. – 15 бр.).

Броят на постъпилите дела за общоопасни престъпления за 2023 г. е **177** (*За сравнение:* през 2022 г. са 161 бр.; през 2021 г. – 178 бр.; през 2020 г. – 173 бр.).

През 2023 г. образуваните НОХД за престъпления, свързани с отглеждане на растения и престъпления, свързани с употреба на наркотични вещества са **63** **бр.** (*За сравнение:* за 2022 г. са 33 бр.; за 2021 г. – 28 бр.; за 2020 г. – 21 бр.). Съществува тенденция за увеличение на този род дела.

По отношение на делата за престъпления против брака, семейството и младежта трябва да се отбележи, че броят им е относително постоянен – **31 бр.** (*За сравнение:* за 2022 г. са 28 бр.;за 2021 г. са 21 бр.;за 2020 г. – 38 бр.).

За престъпления против правата на гражданите са постъпили **6 бр.** дела, а внесените дела за документни престъпления са **12 бр.**

Броят на внесените през 2023 г. дела за престъпления против реда и общественото спокойствие е **20 бр.** За престъпление против дейността на държавните органи и обществени организации са постъпили **17 бр.** дела.

Съдиите от наказателното отделение са разгледали през 2023 г. общо **1687** **бр.** дела, от които **148** **бр.** останали несвършени от предходен период и са свършили **1521** **бр.** дела, което представлява 90,16 %. От тях в тримесечен срок са приключили **1323** **бр.** или 86,98%.

*(За сравнение:* през 2022 г. са разгледани общо 1506 бр. дела, от които 138 бр. останали несвършени от предходен период и са свършили 1358 бр. дела, което представлява 90,17%. От тях са приключили в тримесечен срок 1193 бр. или 87,85%;

През 2021 г. са разгледани общо 1658 бр. дела, от които 213 бр. останали несвършени от миналата година и са свършили 1520 бр. дела, което представлява 91,68%. От тях са приключили в тримесечен срок 1280 бр. или 84,21%;

През 2020 г. са разгледани общо 1576 бр. дела, от които 213 бр. останали несвършени от миналата година и са свършили 1363 бр. дела, което представлява 86,48%. От тях са приключили в тримесечен срок 1148 бр. или 84,23%).

Насрочването на наказателните дела от общ характер, извън тримесечния срок, се допуска само с разрешение на Председателя на съда и то в периода на ползване на платения годишен отпуск от съдиите.

Отчитат се за поредна година много добри резултати, които се дължат на усилията на съдиите от наказателното отделение и съдебните служители, като разпределението на делата се извършва в деня на постъпването им, разпореждането на докладчика за насрочването се извършва в тридневен срок, призовките и съобщенията се изготвят също в тридневен срок, а връчването им се осъществява до 14 дни. В кратки срокове се администрират делата, по които са постъпили протести или жалби.

През 2023 г. натовареността на съдиите от наказателното отделение е увеличена, тъй като работиха в намален състав.

През отчетния период са решени със съдебен акт по същество **1086** **бр.** наказателни дела. (*За сравнение:* през 2022 г. са 1033 бр.; през 2021 г. – 1156 бр.; през 2020 г. – 1024 бр.).

През 2023 г. за престъпления от общ характер са съдени **472** лица, осъдени са **428** лица, в т.ч. **14** непълнолетни, като са оправдани **4** лица.

*(За сравнение:* през 2022 г. за престъпления от общ характер са съдени 366 лица, осъдени са 352 лица, в т.ч. 9 непълнолетни, като са оправдани 3 лица и 1 лице не е осъдено, поради прекратяване на производството по други причини;

През 2021 г. за престъпления от общ характер са съдени 421 лица, осъдени са394 лица, в т.ч. 25 непълнолетни, като са оправдани 1 лице и 14 лица не са осъдени, поради прекратяване на производството по други причини;

През 2020 г. за престъпления от общ характер са съдени 416 лица, осъдени са 399 лица, в т.ч. 15 непълнолетни, като са оправдани 2 лица и 15 лица не са осъдени, поради прекратяване на производството по други причини).

През отчетната 2023 г. на **334** лица наложеното наказание е „Лишаване от свобода“ до 3 години, като **223** лица са осъдени условно и **111** лица – на ефективно наказание. На **10** лица е наложено наказание „Лишаване от свобода“ над 3 до 15 години. На **49** лица е наложено наказание „Пробация“. Глоба е наложена на **35** лица. Двадесет и осем лица са освободени от наказателна отговорност, с наложено административно наказание по реда на чл.78а от НК.

*(За сравнение:* през 2022 г. на 295 лица наложеното наказание е „Лишаване от свобода“ до 3 години, като 205 лица са осъдени условно и 90 лица – на ефективно наказание. На 9 лица е наложено наказание „Лишаване от свобода“ над 3 до 15 години. На 32 лица е наложено наказание „Пробация“. Глоба е наложена на 15 лица и на 1 лице е наложено друго наказание. Шест лица са освободени от наказателна отговорност, с наложено административно наказание по реда на чл.78а от НК;

През 2021 г. на 304 лица наложеното наказание е „Лишаване от свобода“ до 3 години, като 215 лица са осъдени условно и 89 лица – на ефективно наказание. На 3 лица е наложено наказание „Лишаване от свобода“ над 3 до 15 години. На 63 лица е наложено наказание „Пробация“. Глоба е наложена на 24 лица. Няма наложени други наказания;

През 2020 г. на 306 лица наложеното наказание е „Лишаване от свобода“ до 3 години, като 224 лица са осъдени условно и 82 лица – на ефективно наказание. На 12 лица е наложено наказание „Лишаване от свобода“ над 3 до 15 години. На 59 лица е наложено наказание „Пробация“. Глоба е наложена на 20 лица. На две лица са наложени други наказания).

През отчетния период са постановени **109 бр.** присъди, от които 105 бр. по НОХД и 4 бр. по НЧХД, както и 249 бр. определения, с които са били одобрени споразумения, чието изпълнение е извършено в срок.

**Свършени наказателни дела по видове и сравнение с предходните три години:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Година** | **НОХД** | **НЧХД** | **78а НК** | **ЗБППМН** | **Реабилитация** | **Принудителни мед. мерки** | **Кумулации** | **АНД** | **УБДХ** | **Мерки** | **Други дела** | **ЧНД-Д** |
| **2023** | 447 | 15 | 60 | 7 | 14 | 79 | 60 | 182 | 27 | 83 | 17 | 530в т.ч. ЗЕС |
| **2022** | 344 | 12 | 87 | 6 | 12 | 99 | 33 | 178 | 13 | 71 | 12 | 491в т.ч. ЗЕС |
| **2021** | 410 | 11 | 118 | 4 | 8 | 102 | 33 | 273 | 21 | 65 | 44 | 519в т.ч. ЗЕС |
| **2020** | 384 | 14 | 102 | 3 | 5 | 59 | 29 | 291 | 18 | 42 | 34 | 382в т.ч. ЗЕС |

**Решените по същество дела от общ характер по видове са:**

|  |  |
| --- | --- |
| **РЕШЕНИ ПО СЪЩЕСТВО****ОБЩ ХАРАКТЕР****/с присъда и споразумение/** | **БРОЙ ДЕЛА** |
| **2023г.** | **2022г.** | **2021г.** | **2020г.** |
| Престъпления п/в личността | 27 | 25 | 35 | 35 |
| Престъпления п/в правата на гражданите | 5 | 2 | 6 | 2 |
| Престъпления п/в брака, младежта и семейството | 28 | 29 | 24 | 31 |
| Престъпления п/в собствеността | 147 | 99 | 102 | 97 |
| Престъпления п/в стопанството | 9 | 5 | 16 | 14 |
| Престъпления п/в държаватаи обществени организации | 12 | 3 | 1 | 1 |
| Документни престъпления | 11 | 11 | 12 | 10 |
| Престъпления п/в реда иобщественото спокойствие | 15 | 9 | 16 | 18 |
| Общоопасни престъпления | 180 | 154 | 184 | 161 |
| **ОБЩО:** | **434** | **337** | **396** | **369** |

В края на отчетната година са останали несвършени **62** **бр.** НОХД. (*За сравнение:* през 2022 г. са 52 бр.;през 2021 г. – 36 бр.;през 2020 г. – 60 бр.).

Общо висящите наказателни дела в края на периода са **166** **бр.** (*За сравнение:* през 2022 г. са 148 бр.;през 2021 г. – 138 бр.;през 2020 г. – 213 бр.). Процентното съотношение на несвършените дела спрямо постъпилите дела е 10,79%. (*За сравнение:* през 2022 г. е 10,82 %; през 2021 г. – 9,55%; през 2020 г. – 14,78%).

**По глави от НК присъдите, одобрените споразумения и осъдените лица, сравнени с предходните три години са, както следва:**

**2023 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.: непълнолетни | Лишаване от свобода до 3 г. | В т.ч.условно | Лишаване от свобода над 3 г. | Глоба | Пробация | Др.наказания |
| Престъпление против личността | 30 | 26 | 1 | 15 | 10 | 2 | 2 | 7 | - |
| Престъпление против правата на гражданите | 5 | 4 | - | 1 | 1 | - | - | 3 | - |
| Престъпление против брака, семейството и младежта | 29 | 21 | - | 13 | 13 | - | - | 8 | - |
| Престъпление против собствеността | 149 | 162 | 10 | 144 | 74 | 6 | 3 | 9 | - |
| Престъпление против стопанството | 10 | 11 | - | 4 | 2 | - | 2 | 5 | - |
| Престъпление против държавата, държавните органи и общ. организации | 14 | 13 | - | 11 | 10 | 1 | - | 1 | - |
| Документни престъпления | 11 | 11 | - | 5 | 5 | - | 1 | 5 | - |
| Престъпление против реда и обществ. спокойствие | 16 | 16 | 1 | 12 | 9 | - | - | 4 | - |
| Общоопасни престъпления | 183 | 164 | 2 | 129 | 99 | 1 | 27 | 7 | - |
| **ОБЩО:** | **447** | **428** | **14** | **334** | **223** | **10** | **35** | **49** | **-** |

**2022 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.: непълнолетни | Лишаване от свобода до 3 г. | В т.ч.условно | Лишаване от свобода над 3 г. | Глоба | Пробация | Др.наказания |
| Престъпление против личността | 25 | 28 | - | 21 | 17 | 3 | - | 4 | - |
| Престъпление против правата на гражданите | 2 | 2 | - | 2 | 1 | - | - | - | - |
| Престъпление против брака, семейството и младежта | 29 | 30 | - | 20 | 17 | - | 1 | 9 | - |
| Престъпление против собствеността | 99 | 114 | 9 | 102 | 49 | 5 | - | 6 | 1 |
| Престъпление против стопанството | 5 | 8 | - | 4 | 3 | - | 1 | 3 | - |
| Престъпление против държавата, държавните органи и общ. организации | 3 | 3 | - | 2 | 2 | - | - | 1 | - |
| Документни престъпления | 11 | 11 | - | 11 | 8 | - | - | - | - |
| Престъпление против реда и обществ. спокойствие | 9 | 5 | - | 3 | 3 | - | - | 2 | - |
| Общоопасни престъпления | 154 | 151 | - | 130 | 105 | 1 | 13 | 7 | - |
| **ОБЩО:** | **337** | **352** | **9** | **295** | **205** | **9** | **15** | **32** | **1** |

**2021 година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Глави НК | Брой дела | Осъдени | В.т.ч.: непълнолетни | Лишаване от свобода до 3 г. | В т.ч.условно | Лишаване от свобода над 3 г. | Глоба | Пробация | Др.наказания |
| Престъпление против личността | 44 | 38 | 1 | 28 | 20 | 1 | 1 | 8 | - |
| Престъпление против правата на гражданите | 6 | 6 | - | 3 | 2 | - | - | 3 | - |
| Престъпление против брака, семейството и младежта | 24 | 22 | - | 13 | 10 | - | - | 9 | - |
| Престъпление против собствеността | 105 | 98 | 18 | 80 | 45 | 2 | 4 | 12 | - |
| Престъпление против стопанството | 16 | 15 | - | 8 | 7 | - | 3 | 4 | - |
| Престъпление против държавата, държавните органи и общ. организации | 1 | 1 | - | 1 | 1 | - | - | - | - |
| Документни престъпления | 12 | 12 | - | 10 | 10 | - | - | 2 | - |
| Престъпление против реда и обществ. спокойствие | 17 | 17 | - | 11 | 6 | - | - | 6 | - |
| Общоопасни престъпления | 185 | 185 | 6 | 150 | 114 | - | 16 | 19 | - |
| **ОБЩО:** | **410** | **394** | **25** | **304** | **215** | **3** | **24** | **63** | **-** |

В наказателното отделение през 2023 г. са работили съдиите Михаил Михайлов, Невена Иванова, Тодор Тодоров и Деян Илиев.

Следва да се отчете също, че Административният ръководител участва на 100% в разпределението на наказателни дела, вкл. и делата по дежурство. Разликата в броя на делата се получава от постъплението на делата, разпределяни на дежурен съдия и от броят на делата, останали несвършени от съответния съдия в края на предходната година.

Въз основа на заповед на Административния ръководител ежемесечно съдебните секретари изготвят писмени справки по съдии, чрез които се проследява движението на делата и спазването на кратките срокове, предвидени в НПК, както и справки за дела с просрочени съдебни актове. Регулярната проверка на срочните книги от административния ръководител също дава възможност да се проследяват движението и сроковете по наказателни дела. Не е имало необходимост да се предприемат съответни мерки, тъй като съдебните актове, изготвяни от магистратите, са били в законоустановения срок. Това е отличен показател за работата на съдиите от наказателното отделение.

През 2023 г. са обжалвани и протестираниобщо **161 бр.** съдебни актове, постановени по наказателни дела, от които по дела от административно-наказателен характер – **83 бр.**

През календарната 2023 г. са върнати от горната инстанция **119 бр.** съдебни актове, от които 74 бр. са оставени в сила (55 бр. присъди и решения и 19 бр. определения), 38 бр. са отменени (31 бр. присъди и решения и 7 бр. определения) и 5 бр. са изменени (5 бр. присъди и решения). В процентно изражение потвърдените актове представляват 62,18%, отменените – 31,93%, изменените – 4,02%. Процентите са изчислени към обжалваните, върнати през календарната година съдебни актове, а не към подлежащите на обжалване актове.

*(За сравнение:* през 2022 г. са върнати от горната инстанция 127 бр. съдебни актове, от които 83 бр. са оставени в сила, 35 бр. са отменени и 9 бр. са изменени. В процентно изражение потвърдените актове представляват 65,35%, отменените – 27,55%, изменените – 7,09%;

През 2021 г. са обжалвани и протестираниобщо 178 бр. съдебни актове, постановени по наказателни дела, от които: 40 бр. присъди, 117 бр. решения и 21 бр. определения и разпореждания**.** От тях по дела от административно- наказателен характер – 105 бр. През календарната 2021 г. са върнати от горната инстанция 204 бр. съдебни актове, от които оставени в сила са 127 бр. (109 бр. присъди и решения и 18 бр. определения), изцяло отменени – 59 бр., изменени – 10 бр.). В процентно изражение потвърдените актове представляват 62,25%, отменените – 28,92% и изменените са 4,90%).

Като основни причини за отмяна на съдебните актове по наказателни дела от страна на горните инстанции следва да се посочат неотчетени от съда отстраними съществени процесуални нарушения, допуснати в хода на досъдебното производство, допуснати от самия съдебен състав, както и неправилно приложение на материалния закон по отменените предимно от Административен съд – Стара Загора съдебни актове.

**БЮРО „СЪДИМОСТ“ при Районен съд – Казанлък**

В бюро „Съдимост“ през 2023 г. са издадени **7874** свидетелства за съдимост и  **2719** справки за съдимост, като са обработени **541** бюлетини *(За сравнение:* през 2022 г. са издадени 6819 свидетелства за съдимост и 3233 справки за съдимост, като са обработени 1991 бюлетини; през 2021 г. са издадени 5984 свидетелства за съдимост и 3012 справки за съдимост, като са обработени 545 бюлетини; през 2020 г. – 6418 свидетелства за съдимост и 2864 справки за съдимост, като са обработени 525 бюлетини).

В бюро „Съдимост“ работи един съдебен служител. При отсъствие на титуляра, последният се замества от друг съдебен служител, обучен да работи в бюро „Съдимост“.

През годината не са допускани забавяния при издаване на справките и свидетелствата за съдимост.

**ГРАЖДАНСКИ ДЕЛА**

През 2023 г. в съда са постъпили **3068** **бр.** граждански дела (*За сравнение:* през 2022 г. са постъпили 3082 бр. граждански дела; през 2021 г. са постъпили 3844 бр. граждански дела; през 2020 г. – 3283 бр.).

От общия брой граждански дела за разглеждане, през 2023 г. са постъпили **1907** **бр.** заповедни производства по чл. 410 и чл. 417 от ГПК.

Исковете по СК, ЗЗДН, ЗЛС, ЗГР, ЗЗДетето и ЗБЖИРБ са **396** **бр.,** в т.ч. по ЗЗДН – **47** **бр.** Облигационните искове са общо **134** **бр.** Вещните искове са **21** **бр.** Делбите и исковете по Закона за наследството са **60** **бр.** Постъпилите установителни искове са **148** **бр.** Исковете по КТ са **24** **бр.** Административните производства са **1 бр.**

Исканията за допускане на обезпечение са **6** **бр**. Други частни производства са **368** **бр.**, от които **25 бр.** са по регламенти. Други граждански дела – **3 бр.**

Средномесечното постъпление на един съдия от гражданско отделение на база 12 месеца по щат за 2023 г. е **42,61 бр.** дела.

*(За сравнение:* средномесечното постъпление на един съдия от гражданско отделение на база 12 месеца по щат за 2022 г. е 30,30 бр. дела, а на съдия от наказателно отделение – 21,07 бр. дела или общо 25,68 бр. граждански дела средно на магистрат;

Средномесечното постъпление на един съдия от гражданско отделение на база 12 месеца по щат за 2021 г. е **42,17 бр.** дела, а на съдия от наказателно отделение – **21,95 бр**. дела или общо **32,03 бр.** граждански дела средно на магистрат).

През 2023 г. съдиите от гражданското отделение са разгледали **3467** **бр.** граждански дела. (*За сравнение:* през 2022 г. съдиите от гражданското отделение са разгледали 2239 бр. граждански дела, а съдиите от наказателното отделение – 1292 бр. граждански дела; през 2021 г. съдиите от гражданското отделение са разгледали 3087 бр. граждански дела, а съдиите от наказателното отделение – 1335 бр. граждански дела; през 2020 г. съдиите от гражданското отделение са разгледали 2216 бр. граждански дела, а съдиите от наказателното отделение – 1067 бр. граждански дела).

Средномесечно съдиите от гражданското отделение са разгледали по **48,15** бр. граждански дела.

Свършени през 2023 г. са **3058** **бр.** граждански дела. Съотношението между свършени и разгледани дела за 2023 г. е 88,20 %. *(За сравнение:* през 2022 г. са свършени 3132 бр. граждански дела, като съотношението между свършени и разгледани дела за 2022 г. е 88,70 %; през 2021 г. са свършени 3973 бр. граждански дела, като съотношението между свършени и разгледани дела за 2021 г. е 89,85%; през 2020 г. са свършени 3166 бр. граждански дела, като съотношението между свършени и разгледани дела за 2020 г. е 84,56%).

Постигнат е много добър резултат при разглеждането и приключването на гражданските дела.

От свършените през 2023 г. **3058** **бр.** граждански дела, със спогодба са приключили **48** **бр., 398 бр.** са прекратени по други причини, а останалите **2612** **бр.** са приключили с постановяване на акт по същество. В срок до три месеца са свършени **2760** **бр.** дела, което представлява **90,26** **%.**

*(За сравнение:* от свършените през 2022 г. 3132 бр. граждански дела, със спогодба са приключили 39 бр., 344 бр. са прекратени по други причини, а останалите 2749 бр. са приключили с постановяване на акт по същество. В срок до три месеца са свършени 2837 бр. дела, което представлява 90,58%.

От свършените през 2021 г. 3973 бр. граждански дела, със спогодба са приключили 37 бр., 402 бр. са прекратени по други причини, а останалите 3534 бр. са приключили с постановяване на акт по същество. В срок до три месеца са свършени 3583 бр. дела, което представлява 90,18%;

От свършените през 2020 г. 3166 бр. граждански дела, със спогодба са приключили 28 бр., 356 бр. са прекратени по други причини, а останалите 2782 бр. са приключили с постановяване на акт по същество. В срок до три месеца са свършени 2834 бр. дела, което представлява 89,51%).

Видно е, че процентът на свършените в срок до три месеца дела е стабилен, което е един отличен показател за работата на съдиите от гражданското отделение.

В края на отчетния период са останали несвършени **409** **бр.** граждански дела, което представлява **11,80** **%** от делата за разглеждане. (*За сравнение:* през 2022 г. са останали несвършени 399 бр. граждански дела, което представлява 11,30% от делата за разглеждане; през 2021 г. са останали несвършени 449 бр. дела, което представлява 10,15%; през 2020 г. са останали несвършени 578 бр. дела, което представлява 15,44%).

В рамките на последните четири години, броят на несвършените в края на годината дела е сравнително постоянен. Като основна причина за това следва да се посочи предвидения в чл. 131 от ГПК срок за размяна на книжата и срещаните трудности във връзка с връчването им, както и отсъствието на страните по делата, поради заболяване.

За периода от 2020 г. до 2023 г. показателите за свършени граждански дела в Районен съд – Казанлък са следните:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Година | Искове по СК, ЗЗДН, ЗЛС, ЗГР, ЗЗДет., ЗБЖИРБ | Облигационн искове | Вещниискове | Делби и искове по ЗН | Установителни искове | Исковепо КТ | Други дела в т.ч. адм. и частни производства | Заповеднопроизводство |
| **2023** | **380** | **151** | **23** | **45** | **135** | **49** | **384** | **1891** |
| **2022** | 362 | 122 | 24 | 37 | 133 | 42 | 434 | 1978 |
| **2021** | 385 | 114 | 15 | 18 | 200 | 37 | 500 | 2704 |
| **2020** | 348 | 113 | 15 | 17 | 192 | 58 | 374 | 2049 |

Средномесечно свършените дела през 2023 г. от един съдия от гражданско отделение на база 12 месеца са **42,47 бр.** дела.

*(За сравнение:* средномесечно свършените дела през 2022 г. от един съдия от гражданско отделение на база 12 месеца са 30,92 бр. дела, а тези разгледани от съдиите от наказателно отделение – 21,28 бр. дела;

Средномесечно свършените дела през 2021 г. от един съдия от гражданско отделение на база 12 месеца са 44,35 бр. дела, а тези разгледани от съдиите от наказателно отделение – 21,87 бр. дела;

Средномесечно свършените дела през 2020 г. от един съдия от гражданско отделение на база 12 месеца са 43,27 бр. дела, а тези разгледани от съдиите от наказателно отделение – 18,15 бр. дела).

Разликата в броя на делата се получава и от постъплението на делата, разпределяни на дежурен съдия и броят на делата, останали несвършени от съответния съдия в края на предходната година.

През отчетния период са обжалвани общо **187** **бр.** граждански дела. От върнатите към края на отчетния период **114 бр.** съдебни актове е видно, че **65** **бр.** съдебни актове са оставени в сила, което представлява 57,02 %; изцяло отменени са **34** **бр.** съдебни актове – 29,82 %, от които **32 бр.** – 28,07 % по виновно поведение на съда, а по обективни причини – **2** **бр.** – 1,75 %;  **14 бр.** – 12,28 % съдебни акта са потвърдени в едната част, отменени или обезсилени в другата част по виновно поведение на съда.

*(За сравнение:* през 2022 г. са обжалвани общо 149 бр. граждански дела. От върнатите към края на отчетния период съдебни актове, които са 107 бр. е видно, че 72 бр. съдебни актове са оставени в сила, което представлява 67,29%; изцяло отменени са 24 бр. съдебни актове – 22,43%, от които 21 бр. – 19,63% по виновно поведение на съда, а по обективни причини – 3 бр. – 2,80%; 10 бр. – 9,35% съдебни акта са потвърдени в едната част, отменени или обезсилени в другата част по виновно поведение на съда, а 1 бр. по обективни причини – 0,93%;

През 2021 г. са обжалвани общо 136 бр. граждански дела. От върнатите към края на отчетния период дела, които са 116 бр. е видно, че 71 бр. съдебни актове са оставени в сила, което представлява 61,21%; изцяло отменени са 36 бр. съдебни актове – 31,03%, от които 32 бр. – 27,59% по виновно поведение на съда, а по обективни причини – 4 бр. – 3,45%; 8 бр. – 6,90% съдебни акта са потвърдени в едната част, отменени или обезсилени в другата част по виновно поведение на съда, а 1 бр. по обективни причини – 0,86%).

Сравнителният анализ на потвърдените съдебни актове през годините води до извода за едни стабилни резултати и през изминалата година.

През годината са постъпили 3 бр. молби за определяне срок при бавност.

Изложените статистически данни и техният анализ дават основание да се приеме, че през 2023 г. се е запазила тенденцията за бързина при разглеждане на делата.

В гражданското отделение при Районен съд – Казанлък през 2023 г. са работили съдиите Йовка Пудова, Кети Косева, Нейко Нейков, Валентина Тодорова, Стела Георгиева и Кристиан Баджаков (встъпил в длъжност на 30.06.2023 г.).

В разпределението на граждански дела Заместник-Административният ръководител участва на 90%, съдия Кети Косева – на 90%, считано от 03.07.2023 г., а останалите съдии в гражданското отделение – на 100%.

И през отчетната година, продължи практиката съдебните секретари да изготвят ежемесечни справки за движението на делата по чл. 310 ГПК, както и за неизготвените в законовите срокове съдебни актове. Изводите от тези справки сочат, че независимо от високото си натоварване, магистратите от гражданското отделение се стремят да съблюдават предвидените в законите срокове за движение и приключване на делата.

Натовареността на магистратите в Районен съд – Казанлък по щат за изминалата 2023 г. е **39,05** **бр.** дела спрямо делата за разглеждане и **34,69** **бр.** спрямо свършените дела. (*За сравнение:* през 2022 г. е 41,98 бр. дела спрямо делата за разглеждане и 37,42 бр. спрямо свършените дела; през 2021 г. е 50,67 бр. дела спрямо делата за разглеждане и 45,78 бр. дела спрямо свършените; през 2020 г. е 44,33 бр. дела спрямо делата за разглеждане и 37,74 бр. спрямо свършените дела).

Действителната натовареност през 2023 г. общо за съда е **44,82 бр**. дела спрямо делата за разглеждане и **39,82** **бр.** дела спрямо свършените дела. (*За сравнение:* през 2022 г. е 44,97 бр. дела спрямо делата за разглеждане и 40,09 бр. дела спрямо свършените дела; през 2021 г. е 56,30 бр. дела спрямо делата за разглеждане и 50,86 бр. дела спрямо свършените дела; през 2020 г. е 49,72 бр. дела спрямо делата за разглеждане и 42,33 бр. дела спрямо свършените дела).

**IV. СЪДЕБНО ИЗПЪЛНЕНИЕ**

През изминалата 2023 г. съдебно-изпълнителната служба работи с щат двама съдебни служители и двама държавни съдебни изпълнители – Стефка Хиновска – ръководител служба „СИС“ и Ивайло Енчев, който от 01.04.2023 г. бе преместен в Районен съд – Стара Загора. До заемане на освободената длъжност въз основа на конкурс е назначен Неделчо Станимиров Стоянов (встъпил в длъжност на 06.07.2023 г.).

През отчетния период в съдебно-изпълнителната служба при Районен съд – Казанлък са постъпили **484 бр.** дела. (*За сравнение:* през 2022 г. са постъпили 422 бр. дела; през 2021 г. са постъпили 416 бр. дела, през 2020 г. – 274 бр. дела).

|  |  |  |
| --- | --- | --- |
| **ГОДИНА** | **ПОСТЪПИЛИ ДЕЛА** | **СЪБРАНА СУМА /ЛВ./** |
| **2023** | 484 | 270 263 |
| **2022** | 422 | 326 127 |
| **2021** | 416 | 378 999 |
| **2020** | 274 | 209 815 |

Средномесечното постъпление на дела на един държавен съдебен изпълнител по щат за 12 месеца е **20,17** **бр.** дела. (*За сравнение:* през 2022 г. средномесечното постъпление на дела на един държавен съдебен изпълнител по щат за 12 месеца е 17,58 бр. дела; през 2021 г. – 17,33 бр. дела; през 2020 г. – 11,42 бр. дела).

При общо **4547** **бр.** изпълнителни дела за разглеждане, свършените са **468** **бр.,** в т.ч. **12 бр.** изпратени на друг съдебен изпълнител *(За сравнение:* през 2022 г. при общо 4 627 бр. изпълнителни дела за разглеждане, свършените са 564 бр**.,** в т.ч. 11 бр. изпратени на друг съдебен изпълнител; през 2021 г. при общо 4 526 бр. изпълнителни дела за разглеждане, свършените са 321 бр**.,** в т.ч. 9 бр. изпратени на друг съдебен изпълнител; през 2020 г. при общо 4 463 бр. изпълнителни дела за разглеждане, свършените са 336 бр., в т.ч. 17 бр. изпратени на друг съдебен изпълнител).

Останалите несвършени дела са **4079** **бр.** (*За сравнение:* през 2022 г. са 4063 бр. дела; през 2021 г. са 4205 бр. дела; през 2020 г. – 4110 бр. дела).

Налице е тенденция на устойчивост в броя на несвършените дела в последните четири години. Най-голям брой несвършени дела – 2402 бр. са в полза на държавата.

Събраната сума е в размер на **270 263** **лв. (***За сравнение:* през 2022 г. е 326 127 лв.; през 2021 г. е 378 999 лв.; през 2020 г. – 209 815 лв.).

Останалата за събиране сума в края на отчетния период е в размер на **3 025 938** **лв.** (*За сравнение:* през 2022 г. е 3 470 597 лв.; през 2021 г. е 3 610 754 лв.; през 2020 г. – 3 484 173 лв.).

През 2023 г. има постъпили **3 бр.** жалби против действията на ДСИ, от които само една е уважена.

На държавните съдебни изпълнители е осигурен достъп за извършване на справки в регистъра на банковите сметки и сейфове при БНБ.

През отчетната година забавянето на движението на изпълнителните дела се дължи най-вече на недостатъчна активност от взискателите за посочване способ на изпълнение и несвоевременното внасяне на държавни такси, липса на имущество на длъжниците, като много от тях използват възможността да спестят сумата от пропорционална такса, ако внесат задължението си в доброволния двуседмичен срок.

Събраната сума от държавните вземания, възложени за събиране на ДСИ при Районен съд – Казанлък и на други ДСИ в страната, през 2023 г. възлиза на **59 764 лв.**

**V. СЛУЖБА ПО ВПИСВАНИЯТА**

 Сравнителен анализ на вписванията за последните пет години:

|  |  |
| --- | --- |
| **Година** | **Брой вписвания** |
| 2023 | 8322 |
| 2022 | 8480 |
| 2021 | 9263 |
| 2020 | 7182 |

През 2023 г. са постъпили **8322** **бр.** актове, подлежащи на вписване, отбелязване или заличаване. Постановени са **3 бр.** откази за вписване. Приключени са **8322** **бр.** вписвания. Образувани са **5986** **бр.** нотариални дела.

*(За сравнение:* през 2022 г. са постъпили 8480 бр. актове, подлежащи на вписване, отбелязване или заличаване. Постановен е 1 бр. отказ за вписване. Приключени са 8480 бр. вписвания. Образувани са 6038 бр. нотариални дела;

През 2021 г. са постъпили 9263 бр. актове, подлежащи на вписване, отбелязване или заличаване. Не са постановени откази за вписване. Приключени са 9263 бр. вписвания. Образувани са 6721 бр. нотариални дела;

През 2020 г. са постъпили 7182 бр. актове, подлежащи на вписване, отбелязване или заличаване. Не са постановени откази за вписване. Приключени са 7182 бр. вписвания. Образувани са 5361 бр. нотариални дела).

 **VI. ОСЪЩЕСТВЕН КОНТРОЛ И ПРЕДПРИЕТИ МЕРКИ, СВЪРЗАНИ С ОРГАНИЗАЦИЯТА НА РАБОТА НА СЪДА**

От 2014 г. в Районен съд – Казанлък се води регистър на отводите.

През 2023 г. общият брой на делата, по които са направени отводи е **33** (25 бр. граждански дела и 8 бр. наказателни дела), от които по **11** бр. граждански дела са се отвели всички съдии.

*(За сравнение:* Общият брой на делата, по които са направени отводи през 2022 г. е 39 (27 бр. граждански дела и 12 бр. наказателни дела), като по 13 от тях са се отвели всички съдии**;**

Общият брой на делата, по които са направени отводи през 2021 г. е 30 (17 бр. граждански дела и 13 бр. наказателни дела), като по 6 от тях са се отвели всички магистрати**;**

Общият брой на делата, по които са направени отводи през 2020 г. е 33 (21 бр. граждански дела и 12 бр. наказателни дела), като по 5 от тях са се отвели всички магистрати).

Констатира се сравнително сходен брой на делата в наказателното и гражданското отделения, по които са направени отводи.

**VII. ФИНАНСОВА ОБЕЗПЕЧЕНОСТ**

Първоначално с решение на ВСС по протокол № 30/30.08.2023 г. утвърденият бюджет на съда за 2023 г. беше в размер на 2 771 533 лв.

С неколкократни компесаторни промени с решения на ВСС към 31.12.2023 г. беше утвърден окончателен бюджет в размер на **3 007 825 лв.** Същият е изпълнен, като от него за трудови възнаграждения на персонала са изразходвани 1 859 037 лв., за социални осигуровки – 472 403 лв. и за текуща издръжка – 210 793 лв., в която се включват възнагражденията на вещи лица, консумативи /електроенергия, газ, вода, канцеларски материали и др./.

Продължава ползването на текстообработваща програма WORD от всички съдии и съдебни служители, правната програма „АПИС-7“, която своевременно се актуализира, съгласно сключения договор. Бюро „Съдимост” продължава да работи със софтуерен продукт, единен за цялата страна. Счетоводната служба ползва програмата „TEREZ“.

**VIII. СГРАДЕН ФОНД И ТЕХНИЧЕСКА ОБЕЗПЕЧЕНОСТ**

Съдебната сграда е публична държавна собственост. През 2016 г. бе издаден акт за публична държавна собственост № 8719/18.11.2016 г. на Областен управител – Стара Загора.

През 2020 г. бе издаден технически паспорт на съдебната палата рег. № ТП-70/13.08.2020 г.

С решение по протокол № 38/14.12.2005 г., ВСС задължи органите на съдебна власт и други органи, които са настанени в съдебните палати, считано от 01.01.2006 г. да разпределят и разплащат ежемесечно разходите за издръжката по предварително определена методика.

С решение на Пленума на Висшия съдебен съвет по протокол № 5/28.02.2019 г. бе утвърдено разпределението на ползването на помещенията в съдебна палата гр. Казанлък.

Районен съд – Казанлък, Районна прокуратура – Стара Загора, Агенция по вписванията, ОЗ “Охрана“ – Стара Загора и „ЦКБ“ АД клон Казанлък подписаха разделителни протоколи, съобразно заеманата от всяка институция площ, в сила от 01.01.2021 г..

От 2010 г. разходите се изплащат ежемесечно.

От месец януари 2006 г. в сградата има обособен пост за охраняване на обществения ред и осъществяване на пропускателен режим и сигурност, който се носи от шест служители на Областно звено „Охрана” – Стара Загора. Към настоящия момент, след работно време и в почивните дни охраната се осигурява от РУ на МВР гр. Казанлък.

Считано от 09.05.2019 г. в съдебната палата на Районен съд – Казанлък отново функционира банков офис на „ЦКБ“ АД клон Казанлък, като по този начин се улесняват гражданите при заплащане на такси, глоби и други към съда и Агенцията по вписвания.

През 2023 г. бяха отпуснати от Висшия съдебен съвет и усвоени от Районен съд – Казанлък парични средства за закупуване на 5 бр. компютърни конфигурации (компютър + монитор), 1 бр. сървър, 3 бр. лицензи, софтуер и програмен модул.

Усилията за следващата календарна година следва да бъдат насочени към външно саниране на съдебната палата, тъй като е установено нарушение на част от фасадата й.

И през календарната 2023 г. съдът постигна отлични резултати, свързани с качеството на постановените съдебни актове, бързината при разглеждането и движението на делата, което се дължи на съвместната и екипна работа на магистрати и съдебни служители.

Изказвам благодарност на всички магистрати и съдебни служители за положения труд през изминалата година, като пожелавам много здраве на тях и на техните семейства, да бъдем колегиални един към друг, да отстояваме принципите си, като зачитаме усилията и достойнството на всеки един магистрат и съдебен служител при упражняване на тази отговорна и трудна професия.

**Януари, 2024 г. АДМ. РЪКОВОДИТЕЛ: М. Михайлов**